બાપુએ પાછલા કેટલાક સપ્તાહથી રાજ્યની વિધાનસભા ચૂંટણીને લઇને કોંગ્રેસ સાથે પ્રેશર-રિલીઝની ટેક્ટિક વાપરી પક્ષને કોઈપણ બહાને ડરાવીને પોતાનું ધાર્યું કરાવવાની નીતિ અપનાવી છે. તેમાં પણ જ્યારથી તેમણે રાહુલ ગાંધીને ટ્વિટર પર અનફોલો કર્યા છે ત્યારથી રાજકીય વર્તૂળોમાં જાત જાતની ચર્ચાઓ શરૂ થઈ છે. જોકે ગઈકાલે ફરી તેમણે ટ્વિટર પર રાહુલ ગાંધીને જન્મદિવસની શુભકામનાઓ આપી હતી જેનાથી એક નવી ચર્ચાઓ શરૂ થઈ છે. રાહુલ ગાંધીએ પણ તરત જ તેમની ટ્વિટના જવાબમાં આભાર માન્યો હતો.